open-index/open-wikipedia-markdown huggingface dataset:
Leichter Panzerspähwagen

**Leichter Panzerspähwagen** («Lett pansret oppklaringskjøretøy») var en serie av lette 4 x 4 panserbiler produsert i Tyskland fra 1935 til 1944.

Kjøretøyene ble utviklet av Eisenwerk Weserhütte i Bad Oeynhausen. Chassiset ble laget av Auto Union i Zwickau og montert av F. Schichau i Elbing og Maschinenfabrik Niedersachsen i Hannover-Linden.

De brukte standard sPkw I Horch 801 (tung bil) chassis med et vinkelformet pansret karosseri og tårn.

Den 3,8 liters bensinmotoren med 90 hk var plassert bak i bilen og ga bilen en topphastighet på 80&nbsp;km/t på landevei og 40&nbsp;km/t i terrenget. Bilen hadde en maksimal rekkevidde på 347&nbsp;km.

Panservognen ble brukt av oppklaringsenheter i panserdivisjonene. Den fungerte utmerket i land med gode veier, slik som i Vest-Europa, men på østfronten og i Nord-Afrika ble denne typen kjøretøyer svekket av sine forholdsvis svake kjøreegenskaper i terrenget. I disse kampområdene ble den gradvis erstattet av Sd.Kfz. 250 halvbeltekjøretøyer. Sd.Kfz. 250/9 var en Sdkfz med samme tårn som Sd.Kfz. 222.

Sd.Kfz. 222 ble gjennomgått nøye av sovjetiske designere før de utformet den tilsvarende BA-64, en lett panserbil.

## Pansring
Fronten og sidene var opprinnelig laget av 8&nbsp;mm stålpanser og på toppen, bunnen og bak var det samme type plater på 5&nbsp;mm. Støpte plugghull erstattet senere hull skåret ut av panseret. Tårnet var åpent i toppen, og de ble utstyrt med stålrist som beskyttelse mot håndgranater.

## Varianter

;Sd.Kfz. 221

Grunnmodell og første produksjonsserie av panserbiler som ble bygd på et standard chassis til militær bruk. Sd.Kfz. 221 var utstyrt med et enkelt 7,92&nbsp;mm ''Maschinengewehr'' 34 (MG34) maskingevær, hadde en besetning på to mann og firehjulstrekk. Pansringen var opprinnelig 8&nbsp;mm tykk, men ble senere økt til 14,5&nbsp;mm.

;Sd.Kfz. 222  

Denne versjonen av Leichter Panzerspähwagen var utstyrt med en 2 cm KwK 30 L/55 kanon og et 7,92&nbsp;mm MG34 maskingevær. Det tredje besetningsmedlemmet var skytteren, som frigjorde vognkommandøren fra denne oppgaven. Noen versjoner hadde en 28&nbsp;mm panserbrytende kanon. En prototype hadde en 50&nbsp;mm kanon. Det ble produsert to eksemplarer av denne prototypen.

;Sd.Kfz. 223 
En radiobilutgave som i likhet med 221 var utstyrt med et 7,92&nbsp;mm MG34 maskingevær. Den hadde ekstra radioutstyr og en stor rammeantenne på taket. Det ble produsert over 500 Sd.Kfz 223.

## Eksterne lenker
* 
* Kjøretøyer fra andre verdenskrig (engelsk)
* www.warwheels.net – Sd.Kfz. 221 (engelsk)
* www.warwheels.net – Sd.Kfz. 222 (engelsk)
* www.warwheels.net – Sd.Kfz. 223 (engelsk)
Norges havrettsminister

**Havrettsminister** var en norsk statsråd uten eget departement som eksisterte fra september 1974 til utgangen av 1978. Jens Evensen var Norges første havrettsminister. Han hadde ansvar for fiskerigrenser og generelle spørsmål om havrett. Opprinnelig hadde Evensen ansvar for disse sakene som sjef for Handelsdepartementet og Evensen hadde arbeidet med slike saker fra 1949. Arne Treholt var statssekretær i havrettssekretariatet. Embetet ble opprettet under Trygve Bratteli videreført i Oddvar Nordlis regjering i 1976.

Evensen ble også leder av det nyopprettede Havrettssekretariatet, en stilling han hadde frem til 1. januar 1979. Som havrettsminister ble han en nøkkelperson – nasjonalt så vel som internasjonalt – i utformingen av den nye havretten i FNs tredje havrettskonferanse (1973–1982). I forberedelsene til denne konferansen var han norsk delegasjonsleder og visepresident for FNs Komité for fredelig utnyttelse av havbunnen utenfor nasjonal jurisdiksjon (1968–1973). Fra 1973 til 1982 ledet han den norske delegasjonen og var samtidig havrettskonferansens visepresident. Som leder av den uformelle «Evensen-gruppen» bidrog han sterkt til utformingen av den endelige konvensjonsteksten når det gjaldt 200 nautiske mil (370.4 km) økonomiske soner, kontinentalsokkelregimet og tiltak for å forebygge havforurensning. Gruppen maktet derimot ikke å få til enighet om regimet for høsting av mineraler fra dyphavsbunnen. Her ble Evensen beskyldt for å løpe utviklingslandenes ærend og ofre industrilandenes interesser på idealismens alter.

Journalistene Jahn Otto Johansen og Per Egil Hegge var særlig kritiske til Evensens forhandlingstaktikk som de mente var for ettergivende overfor Sovjetunionen.

## Referanser
Srebarna naturreservat

**Srebarna naturreservat** (*Природен резерват Сребърна, Priroden rezervat Srebarna*) er et naturreservat nordøst i Bulgaria (søndre Dobrudsja), nær landsbyen Srebarna, 18&nbsp;km vest for Silistra og 2&nbsp;km syd for Donau. Naturreservatet grenser i nord til Donau og inneholder innsjøen Srebarna med omkringliggende område. Reservatet ligger langs Via Pontica, trekkfuglruten mellom Europa og Afrika.

Reservatet dekker 6&nbsp;km² med vernete områder og en buffersone på 5,4&nbsp;km². Innsjøen er mellom 1 til 3 meter dyp. En har opprettet et museum her, med utstoppa dyr som er typisk for reservatet.

## Historie
Srebarna har vært studert i lange tider av utenlandske biologer, men den første bulgarske forskeren som viste interesse for området var Aleksi Petrov, som besøkte reservatet i 1911. I 1913 ble hele søndre Dobrudsja en del av Romania, men ble en del av Bulgaria igjen i 1940. Området ble da igjen besøkt av Petrov.

Området ble erklært et naturreservat i 1948 og har vært en Ramsar-område siden 1975. Reservatet ble en del av UNESCOs verdensarvliste i 1983.

## Legender
Det finnes flere legender om hvordan navnet på innsjøen ble til. Den ene er om en khan med navn *Srebrist*, som døde i området mens han kjempet en ujevn kamp mot Petsjenegere. En annen historie forteller om en båt full av sølv (*srebro* på bulgarsk) langs bredden av innsjøen. Ifølge en tredje historie så kommer navnet av den sølvaktige refleksjonen av lyset fra fullmånen i vannet, noe som er den mest sannsynlige forklaringen.

## Flora
Det finnes vannplanter, som siv i og rundt innsjøen. Reservatet inneholder 67 plantearter, og noen av dem er utrydningstruet utenfor Srebarna.

## Fauna
Området har en mangfoldig fauna. 39 pattedyr, 21 reptiler og padder og 10 fiskearter lever i reservatet, i tillegg til 179 fuglearter, som reservatet er mest kjent for. Noen av disse fugleartene er krøllpelikan, knoppsvane, grågås, and, sivhauk, blåstrupe, kjøttmeis, hegre og skarv.

## Eksterne lenker
* World Conservation Monitoring Centre
* UNESCO
* Srebarna – virtuell rundreise
Norwegian Air Shuttles flyflåte

**Norwegian Air Shuttles flyflåte** består i mars 2021 av totalt 99 fly; 8 av typen Boeing 787-9, 3 av typen Boeing 787-8, 70 av typen Boeing 737-800W og 18 av typen Boeing 737 MAX 8. Norwegian Air Shuttle har tatt levering på 100 nye Boeing 737-800W-maskiner i perioden august 2009&ndash;februar 2018. I tillegg har selskapet leaset 4 nye fly av samme type, som er levert i perioden oktober 2011 &ndash;desember 2014.

I januar 2012 bestilte selskapet 100 fly av typen Boeing 737 MAX 8 med opsjon på ytterligere 100 fly, samt 100 fly av typen Airbus A320neo med opsjon på ytterligere 50 fly. Senere er 10 opsjoner på 737 MAX 8 omgjort til faste bestillinger slik at det totalt er 110 i fast ordre. Av disse er 18 fly levert siden juni 2017, 16 forventes levert i 2020. I juli 2016 ble 30 av Airbus A320neo bestillingene omgjort til Airbus A321LR Selskapet har også bestilt 42 langdistansefly av typen Boeing 787 Dreamliner for bruk på ruter til Nord- og Sør-Amerika samt Asia.

## Dagens flåte

## Planlagte utfasinger

## Tidligere fly

## Se også
*Norwegian Air Shuttle

## Referanser


## Eksterne lenker
* Norwegian om flåten
* Airframes.org om Norwegians flåte (engelsk)
Alcalá de Henares

**Alcalá de Henares**, som betyr *Citadellet ved elven [[Henares]]*, er en by i Spania. Det historiske sentret i byen er
en del av verdensarven til UNESCO og et av de første bispedømmene i Spania ble grunnlagt her. Byen ligger i den autonome regionen Madrid, 35 km nordøst for byen Madrid, 588 meter over havet. 

Byen har i overkant av 200&nbsp;000 innbyggere og er den nest største byen i regionen etter den spanske hovedstaden. Byen blir ofte bare kalt Alcalá, mens «de Henares» blir benyttet for å skille den fra flere andre byer med samme navn. Forfatteren Miguel de Cervantes ble født i Alcalá de Henares.

## Historie
Byen har vært bosatt siden kobberalderen. Romerne erobret området i det første hundreåret f.kr. og bygde byen *Complutum* nær den tidligere keltiberiske bebyggelsen *Iplacea*. Dermed var dette den eneste romerbyen i regionen rundt Madrid. Med 10&nbsp;000 innbyggere nådde han status som *Municipium* og hadde flere institusjoner. Etter at Romerriket falt, kom byen under
vestgoterne. Den ble etterhvert mindre viktig, men en del pilegrimer kom hit for å besøke St. Justo og Pastor.

Maurerne erobret den vestgotiske byen i 711, og grunnla en ny bebyggelse. De bygde en al-qal'a, som betyr «citadell» på arabisk, på en nærliggende ås, idag kjent som *Alcalá la Vieja* (Gamle Alcalá). Den 3. mai 1118 ble han erobret tilbake av erkebiskopen av Toledo Bernardo de Sedirac for Castilla. De kristne kalte ham *Burgo de Santiuste* og bosatte seg i den opprinnelige romerske byen, mens den arabiske ble forlatt. Byen ble avstått til bispedømmet i Toledo. Frem til slutten av reconquistaen hadde den kristne byen både en jødisk og en maurisk bydel, samt kjente markedsplasser. Den sentrale plasseringen gjorde at kongene av Castilla ofte besøkte byen når de var på reiser. 

En gang i 1480-årene hadde Kristoffer Columbus det første møtet med kong Ferdinand og Isabella, som finansierte reisen hans til Amerika, i byen.

I 1499 ble Universidad de Alcalá opprettet i byen.

Byen ble hardt skadet under den spanske borgerkrigen.

## Eksterne lenker
* 
* Universidad de Alcalá
Ov Hell

**Ov Hell** er en norsk black metal-supergruppe etablert i 2009.

Ov Hell består av musikerne Shagrath (Dimmu Borgir) og King ov Hell (Gorgoroth og God Seed). Bandet ble opprettet etter at God Seed ble oppløst i 2009. Bandet ga ut debutalbumet *[[The Underworld Regime]]* 7. februar 2010. På albumet har de bidrag fra Frost (Satyricon), Teloch (Gorgoroth) Ice Dale (Enslaved)

## Diskografi
*2010: *[[The Underworld Regime]]*

## Medlemmer
*Shagrath – Vokal 
*King – Bassgitar 

## Eksterne lenker
* 
*
The Underworld Regime

***The Underworld Regime*** er debutalbumet til det norske black metal-bandet Ov HELL

Albumet ble utgitt 8. februar 2010 på Indie Recordings. Sporene ble skrevet i 2008 og var ment for debutalbumet til God Seed, som ble oppløst da Gaahl forlot bandet i 2009.

## Sporliste
# «Devil's Harlot»   	 
# «Post Modern Sadist»   	 
# «Invoker»   	 
# «Perpetual Night»   	 
# «Ghosting»   	 
# «Acts of Sin»   	 
# «Krigsatte Faner»   	 
# «Hill Norge»  

## Personell
**Band**
*Shagrath – Vokal 
*King – Bassgitar 

**Studiomusikere**
* Teloch – gitar
* Frost – trommer
* Ice Dale – gitar
* Silenoz – tekst

## Eksterne lenker
*
Lego Star Wars

***Lego Star Wars*** er en videospill-serie basert på *[[Star Wars]]*-filmene. Spillene har vunnet flere priser. Det er utgitt fire *Lego Star Wars*-spill, *Lego Star Wars The Videogame*, *Lego Star Wars 2 The Original Trilogy*, *Lego Star Wars The Complete Saga* Lego *Star Wars 3: The Clone Wars*.
## Referanser

## Eksterne lenker
*
Bremen

**Bremen** (*Freie Hansestadt Bremen*) er en bystat i det nordlige Tyskland, lokalisert langs elven Weser. Delstaten Bremen omfatter to enklaver, byene Bremen og Bremerhaven, begge fullstendig omgitt av Niedersachsen. Den har et areal på tilsammen 404&nbsp;km² og 662&nbsp;000 innbyggere, av disse bor 547&nbsp;000 i byen Bremen, som er dermed den tiende største byen i Tyskland. Målt i areal er Bremen den minste av de tyske delstater.

## Historie
Det er noe uklart når Bremen ble grunnlagt, men byen ble  bispesete i det åttende århundre. Byen var viktig i prosessen med å innføre kristendommen i Skandinavia, og ble blant annet plyndret av en «Rørik av Dorestad» i 859 (*se [[Rurik]]*).

På 1100-tallet ble biskopenes makt utfordret av Henrik Løve, og byen ble etterhvert en handelsby. I 1358 ble Bremen en hansaby.

I 1646 ble Bremen en fri riksstad i Det hellige romerske rike. Bremen ble med i Det tyske forbund, og senere i Det nordtyske forbund før bystaten ble en forbundsstat i Det tyske rike etter Tysklands samling. Bortsett fra en periode under fransk okkupasjon mellom 1811 og 1815 og under nazismen (1933&ndash;45) klarte altså Bremen å beholde sin uavhengighet som selvstendig bystat (etter 1871 autonom delstat).

Som de fleste andre tyske byer ble Bremen sterkt skadet av alliert bombing under andre verdenskrig. Etter krigen ble Bremen-området en del av den britiske okkupasjonssonen, mens selve byen var amerikanskadministrert. Hele området ble følgelig en del av Forbundsrepublikken Tyskland fra 1949.

## Økonomi

 Kilde: *Tyske Statistikkbyrå*, "Volkswirtschaftliche Gesamtrechnungen", www.destatis.de. 

## Politikk

Bremens borgerskap, delstatsparlamentet, velger to borgermestre, hvorav den ene blir valgt av senatet som senatspresident og dermed regjeringssjef i bystaten Bremen. Pr. 2015 er Carsten Sieling (SPD) senatspresident, som leder for en koalisjon av sosialdemokratene og De grønne.

## Eksterne lenker
* 
*  
* Universität Bremen
Transavantgarden

**Transavantgarden** er betegnelsen på en retning innen billedkunst som oppsto i Italia i slutten av 1970-årene. Den blir regnet som en versjon av nyekspresjonismen, og fikk stor betydning for kunstnere i Europa utover på 1980-tallet. Bevegelsens kunstnere kritiserte konseptkunsten, og gjeninnførte følelsene som et essensielt innhold i kunsten. *Transavantgarde* betyr «forbi» eller «videre enn avantgarden».

Blant de viktigste transavantgardistiske kunstnerne er Sandro Chia, Francesco Clemente og Mimmo Paladino.

## Se også
*Nyekspresjonisme
*Stuckisme
Regius Professor

**Regius Professor** er navnet på «kongelige» professorater ved de gamle universitetene i Storbritannia og Irland, dvs. University of Oxford, University of Cambridge, University of St Andrews, University of Glasgow, University of Aberdeen, University of Edinburgh og University of Dublin. Disse lærestolene ble opprettet av en monark, og utnevnelsene (bortsett fra i Dublin) blir godkjent av Kronen. Glasgow har det høyeste antallet regius-professorer (12).

## Liste over regius-professorater

*University of Oxford
**Regius Professor of Civil Law
**Regius Professor of Divinity
**Regius Professor of Moral and Pastoral Theology
**Regius Professor of Ecclesiastical History
**Regius Professor of Hebrew
**Regius Professor of Medicine
**Regius Professor of Greek
**Regius Professor of Modern History

*University of Cambridge
**Regius Professor of Botany
**Regius Professor of Civil Law
**Regius Professor of Divinity
**Regius Professor of Greek
**Regius Professor of Hebrew
**Regius Professor of Modern History
**Regius Professor of Physic

*University of St. Andrews
**Regius Professor of Mathematics

*University of Glasgow
**Regius Professor of Medicine and Therapeutics, Glasgow
**Regius Professor of Law
**Regius Professor of Anatomy
**Regius Professor of Astronomy
**Regius Professor of Zoology
**Regius Professor of Obstetrics and Gynaecology
**Regius Professor of Surgery
**Regius Professor of Chemistry
**Regius Professor of Botany
**Regius Professor of Materia Medica, slått sammen med Medicine and Therapeutics i 1989
**Regius Professor of Forensic Medicine
**Regius Professor of Physiology
**Regius Professor of Civil Engineering
**Regius Professor of English Language and Literature
**Professor of Ecclesiastical History (Regius Professor til 1935)

*University of Aberdeen
**Regius Professor of Anatomy
**Regius Professor of Botany
**Regius Professor of Medicine
**Regius Professor of Surgery

*University of Edinburgh
**Regius Professor of Public Law and the Law of Nature and Nations
**Regius Professor of Geology
**Regius Professor of Astronomy
**Regius Chair of Clinical Surgery
**Regius Chair of Engineering

*University of Dublin
**Regius Professor of Laws
**Regius Professor of Physic
**Regius Professor of Greek 
**Regius Professor of Surgery
Frode Rekve

**Frode Rekve** (født 1953) er en norsk journalist og redaktør. Han har blant annet vært instituttleder ved Institutt for Journalistikk (IJ) i Fredrikstad.

Rekve er utdannet lærer ved Sagene lærerskole, men begynte raskt å arbeide som journalist, der det meste av karrieren er fra ulike stillinger i NRK, samt som fagmedarbeider ved IJ. Mellom 2007 og 2009 var han ansvarlig redaktør i Halden Arbeiderblad.

En konflikt mellom Rekve og avisens styre gjorde at han ble avsatt våren 2009, men så gjeninnsatt etter det *[[Journalisten]]* omtaler som et «stormløp mot lokale Ap-ledere og massive støtteaksjoner fra leserne».

## Referanser
Erlang (programmeringsspråk)

**Erlang** er et funksjonelt programmeringsspråk designet med vekt på parallellprogrammering. Språket ble utviklet av Ericsson i 1980-årene til bruk innen telekommunikasjon, og brukes blant annet av selskaper som Amazon, Yahoo! og Facebook. Et Erlang-program består typisk av mange små prosesser som kommuniserer ved hjelp av asynkrone meldinger.
## Kodeeksempel
Et standard «Hello, world» program kan skrives slik:

```erlang
-module(hello).
-export([hello_world/0]).

hello_world() -> io:fwrite("hello, world\n").
```


## Referanser


## Eksterne lenker
*
Den trakiske graven i Kazanlak

**Den trakiske graven i Kazanlak** er en bikubeformet grav (Tholos) bygget i hvelvet murverk. Graven ligger nær byen Kazanlak sentralt i Bulgaria.

Graven er en del av en stor trakisk nekropolis. Det
består av en smal korridor og et rundt gravkammer, begge dekorert med
veggmalerier som representerer en trakiske par i en
rituell gravferd. Monumentet
dateres tilbake til det 4. århundre f.Kr. og har vært på UNESCO
beskyttede Verdensarvsliste siden 1979. Veggmaleriene
er minneverdige for de fantastiske hestene og spesielt for farvel-gesten, hvor et sittende par griper hverandres håndledd i et øyeblikk av ømhet og likeverd. Maleriene er Bulgaria best bevarte kunstneriske mesterverk fra den hellenistiske perioden.

Graven ligger nær den antikke trakiske hovedstaden Seuthopolis.

Den sittende kvinnen på veggmaleriene er avbildet på reversen av den bulgarske 50 stotinkas mynten utstedt i 2005.
## Bilder

Fil:Thracian Tomb of Kazanlak.jpg|Avskjedsscene mellom brud og brudgom.
Fil:Reproduction of Thracian tomb 1.jpg|En trakisk konge og dronning.
Fil:Reproduction of Thracian tomb 2.jpg|Kappløp med hest og vogn.


## Referanser


## Eksterne lenker
* 
* ''„The Thracian Tomb in Kazanluk“'', bok av Dafina Vasileva.
Just When I Needed You Most

**«Just When I Needed You Most»** er en amerikansk sang med melodi og tekst av Randy VanWarmer. Sporet ble produsert av Del Newman og fantes på VanWarmers album, *Warmer*, fra 1979.

Den ble utgitt på singlen Bearsville BSS 0334 i begynnelsen av 1979.

VanWarmer hevdet at han skrev sangen etter at han hadde slått opp med kjæresten som attenåring. Sangen var opprinnelig ment å være B-siden til «Our Light», men sjefene i plateselskapet foretrakk «Just When I Needed You Most» og gjorde den til singlens A-side i stedet.

VanWarmer trodde at det fengende motivet som gjorde sangen særegen var det instrumentale breaket med autoharpe mellom det andre og tredje verset, som ble fremført av musikeren John Sebastian.

## Coverversjoner
Dolly Parton har spilt inn en coverversjon av sangen, som var med på hennes album, *Treasures*, fra 1996. Den nådde som best en 62.-plass på Billboard Country Singles-listen. Andre artister som har spilt inn sangen eller fremført den på konserter innbefatter countrysangerne Tim McGraw, Donna Fargo og Conway Twitty, rhythm & blues-vokalisten Millie Jackson, den tyske diskomusikeren Peter Griffin, det britiske glam rockbandet Smokie, den filippinske sangeren Pops Fernandez, Bob Dylan, Paul Butterfield samt den spanske gruppen Mocedades.

## Norsk versjon
Gunnar Jørstad har skrevet en norsk tekst. Den norske titelen er «Da jeg behøvde deg mest». 

### Innspillinger

## Listeplasseringer
«Just When I Needed You Most» tilbrakte to uker på toppen av den amerikanske Billboard Adult Contemporary-listen i mai samme år. 

I juni 1979 nådde sangen sin høyeste posisjon, en fjerdeplass, på Billboard Hot 100-singlelisten. Den lå på Top 40 i fjorten uker og ble sertifisert til gullplate av RIAA.

VanWarmers versjon nådde den britiske singlelisten 4. august 1979 og lå der i åtte uker med nummer åtte som høyeste plassering i september måned.

## Referanser
Showman

***Showman*** er et norsk talkshow og humorprogram ledet av Håvard Lilleheie som gikk på TV 2 Zebra fra 2009 til 2011. Dag Sørås er medprogramleder og "sidekick", mens Øivind Vogt og Janne Formoe var utegående reportere. Programmet gikk en gang i uken den første sesongen, og fra høsten 2010 tre ganger i uken. Programmet forøvrig bestod av intervjuer med aktuelle gjester samt diverse konkurranser. De to siste sesongene var også interaksjon med TV-seerne via Facebook en vesentlig del av programmet. Programmet gikk sent på kvelden og gikk på tirsdager, onsdager og torsdager.

*Showman* var etterfølgeren til det forholdsvis grovkornede humorprogrammet *[[Manshow]]* som gikk på samme kanal i perioden 2006&ndash;2009. Lilleheie var programleder for også dette programmet. Begge konseptene ble utviklet og produsert av Monster Entertainment i samarbeid med TV 2. Programmet var inspirert av *[[The Late Show with David Letterman]]*, *[[The Daily Show]]*.

## Referanser


## Eksterne lenker
*
Jack Dalton (band)

**Jack Dalton** er et norsk hardcoreband fra Oslo. 

Bandet vant 4. februar 2010 Zoom Urørt.

Som vinner av Zoom Urørt-finalen, la bandet ut på en landsdekkende turné sammen med Urørt-vinneren The Pink Robots, som startet under  februar 2010. I februar 2010 slapp bandet  bandet sin debutplate *Never mute noise, just turn down sleep*. Bandet består av Jimmy Nymoen (vokal/gitar), Tom Andre Hånsnar (bass), Frederik Otello (gitar) og Bjarne Lutnæs Olafsen (slagverk). Navnet på bandet er tatt fra TV-serien MacGyver, der Jack Dalton er en venn som stadig bringer MacGyver i trøbbel.

## Medlemmer

* Jimmy Nymoen – vokalist gitar
* Tom Andre Hånsnar – bassist
* Frederik Otello – gitarist
* Steffen Grønneberg - gitarist
* Bjarne Lutnæs Olafsen – slagverk

## Diskografi

* *[[Never Mute Noise, Just Turn Down Sleep]]* (2010)
* Past Swallows Love (2015) 

## Referanser


## Eksterne lenker
* jackdalton.no
Alpint under Vinter-OL 2010 – Utfor menn

**[[Utfor]]konkurransen for menn** under Vinter-OL 2010  ble avholdt i Whistler Creekside i Whistler, Britisk Columbia 15. februar 2010. Øvelsen skulle egentlig blitt avholdt den 13. februar, men måtte utsettes på grunn av værforholdene. Didier Défago vant gullet, mens Aksel Lund Svindal vant sølv og Bode Miller vant bronse.

Regjerende olympisk mester i øvelsen var Antoine Dénériaz, Frankrike.

## Resultater
}  || 7 || align=left| Andrej Šporn ||align=left|  Slovenia ||  || 
|- 
|   || 23 || align=left| Robbie Dixon ||align=left|  Canada ||  ||
|- 
|   || 60 || align=left| Dragoş Staicu ||align=left|  Romania ||  ||
|- 
|   || 62 || align=left| Stefan Georgiev ||align=left|  Bulgaria || || 
|}

## Referanser


## Eksterne lenker
*
Alpint under Vinter-OL 2010 – Utfor kvinner

**[[Utfor]]konkurransen for kvinner** under Vinter-OL 2010  ble avholdt i Whistler Creekside i Whistler, Britisk Columbia 17. februar 2010. Øvelsen skulle vært avholdt den 13. februar, men måtte utsettes på grunn av værforholdene. Lindsey Vonn fra USA vant gull, mens hennes lagvenninne Julia Mancuso tok sølv. Elisabeth Görgl fra Østerrike vant bronse.

Regjerende olympisk mester i øvelsen var Michaela Dorfmeister, Østerrike.

## Resultat

 }    || 33 || align=left| Georgia Simmerling ||align=left|  ||  || 
 
|   || 11 || align=left| Dominique Gisin ||align=left|  ||  || 
 
|    || 13 || align=left| Daniela Merighetti ||align=left|  ||  || 
 
|     || 20 || align=left| Marion Rolland ||align=left|  ||  ||  
 
|     || 21 || align=left| Anja Pärson ||align=left|  ||  || 
 
|     || 30 || align=left| Elena Fanchini ||align=left|  ||  || 
 
|     || 35 || align=left| Edith Miklos ||align=left|  ||  ||  
|- 
|   || 23 || align=left| Alice McKennis ||align=left|  ||  ||  
|}

## Referanser
Alpint under Vinter-OL 2010 – Super-G kvinner

**[[Super-G]]-konkurransen for kvinner** under Vinter-OL 2010 ble avholdt i Whistler Creekside i Whistler, Britisk Columbia 20. februar 2010.

Regjerende olympisk mester i øvelsen var Michaela Dorfmeister, Østerrike.

## Resultater
}  || 5 || align=left| Nicole Schmidhofer ||align=left|  ||  ||  
 
|   || 7 || align=left| Maruša Ferk ||align=left|  ||  || 
 
|   || 9 || align=left| Emily Brydon ||align=left|  ||  ||  
 
|   || 10 || align=left| Nadja Kamer ||align=left|  ||  || 
 
|   || 11 || align=left| Marie Marchand-Arvier ||align=left|  ||  ||  
 
|   || 24 || align=left| Shona Rubens ||align=left|  ||  ||  

|   || 27 || align=left| Chelsea Marshall ||align=left|  ||  ||  
 
|   || 29 || align=left| Daniela Merighetti ||align=left|  ||  || 
 
|   || 37 || align=left| Lyaysan Rayanova ||align=left|  ||  || 
 
|   || 39 || align=left| Nevena Ignjatović ||align=left|  ||  || 
 
|   || 40 || align=left| Mireia Gutierrez ||align=left|  ||  || 
 
|   || 44 || align=left| Andrea Jardi ||align=left|  ||  || 
 
|   || 45 || align=left| Iris Guðmundsdóttir ||align=left|  ||  || 
 
|  || 46 || align=left| Anna Berecz ||align=left|  ||  || 

|  || 48 || align=left| Maria Kirkova ||align=left|  ||  || 
|}

## Referanser
EDGE OF WRONG

**Edge of Wrong** (forkortet **EOW**) er en festival for kulturutveksling av utforskende musikk og kunst mellom Sør-Afrika og Norge. Det ble første gang realisert som en to dagers festival i Cape Town i 2006. Hovedfokuset var vendt i retning av improvisert musikk av ulik art. Etter dette har «Edge of Wrong» vært arrangert hvert år, i tillegg til at søsterfestivaler under samme navn ble arrangert i Oslo i 2008 og 2011.

«Edge of Wrong» tar utgangspunkt i eksperimentell musikk, lyd- og visuell kunst, representert av den norske og sørafrikanske musikk- og kunstscenen.  

## Eksterne lenker
* Hjemmeside
Mære stoppested

**Mære stoppested** er en nedlagt jernbanestasjon på Nordlandsbanen ved tettstedet Mære i Steinkjer kommune i Trøndelag. Stasjonen ligger 114,84&nbsp;km nord for Trondheim sentralstasjon og ble opprettet den 1917 som et stoppested betjent kun for reisende og gods. Stasjonen var betjent frem til 1969 da den fikk status som holdeplass. Fra og med 1977 fikk den status som fjernstyrt holdeplass uten fast bemanning, og fra 1990 hadde den status som holdeplass uten fast bemanning og bemannet kun for persontrafikk. Stasjonen ble formelt nedlagt den 7. januar 2001. Sør for den tidligere stasjonen har det blitt bygd et krysningsspor.

## Litteratur
*

## Eksterne lenker
Alpint under Vinter-OL 2010 – Super-G menn

**[[Super-G]]-konkurransen for menn** i Vinter-OL 2010 ble avholdt i Whistler Creekside i Whistler, Britisk Columbia 19. februar 2010.

Regjerende olympisk mester i øvelsen var Kjetil André Aamodt, Norge. Han hadde imidlertid lagt opp etter sesongen 2006 og stilte ikke til start i 2010.

Det var gode værforhold under rennet, men stigende temperatur utover formiddagen i Whistler gjorde det usikkert om senere startnummer ville få langsommere løype. Bronsevinneren fra utforkonkurransen fire dager tidligere, Bode Miller, ledet frem til Aksel Lund Svindal kom med startnummer 19. Svindal hadde snytt Miller for utforsølvet med 2 hundredeler, og også i super-G måtte Miller se seg slått av Svindal, denne gangen med klar margin. 26 hundredeler skilte de to, deretter fulgte svært mange konkurrenter med marginalt dårligere tider enn Miller. Bronsevinner ble overraskelsesmannen, Andrew Weibrecht, fra USA.

Super-G i OL 2010 ble ellers preget av at den gode veteranen Patrik Järbyn fra Sverige falt stygt, og man fryktet at resten av karrieren var ødelagt. To uker senere var han imidlertid tilbake på startstreken i verdenscuprennene i Kvitfjell. 7. mars kjørte han ned til en 8.-plass i super-G-rennet, der Erik Guay vant foran Hannes Reichelt (andreplass) og Aksel Lund Svindal og Tobias Grünenfelder (delt tredjeplass).

## Resultater

} || 49 || align=left| Cristian Javier Simari Birkner ||align=left|  Argentina ||  || 
|- 
|  || 2 || align=left| Stephan Keppler ||align=left|  Tyskland ||  ||
|- 
|  || 12 || align=left| Manuel Osborne-Paradis ||align=left|  Canada ||  ||
|- 
|  || 25 || align=left| Andrej Jerman ||align=left|  Slovenia ||  || 
|- 
|  || 27 || align=left| Robbie Dixon ||align=left|  Canada ||  || 
|- 
|  || 29 || align=left| Patrik Järbyn ||align=left|  Sverige ||  ||
|- 
|  || 30 || align=left| Marco Büchel ||align=left|  Liechtenstein ||  || 
|- 
|  || 37 || align=left| Natko Zrnčić-Dim ||align=left|  Kroatia ||  || 
|- 
|  || 38 || align=left| Hans Olsson ||align=left|  Sverige ||  || 
|- 
|  || 41 || align=left| David Poisson ||align=left|  Frankrike ||  || 
|- 
|  || 46 || align=left| Andreas Romar ||align=left|  Finland ||  ||
|- 
|  || 47 || align=left| Ben Griffin ||align=left|  New Zealand ||  || 
|- 
|  || 54 || align=left| Truls Ove Karlsen ||align=left|  Norge ||  || 
|- 
|  || 55 || align=left| Sergej Majtakov ||align=left|  Russland ||  ||
|- 
|  || 61 || align=left| Jorge Mandrú ||align=left|  Chile ||  || 
|- 
|  || 63 || align=left| Arni Thorvaldsson ||align=left|  Island ||  ||
|- 
|  || 4 || align=left| Peter Fill ||align=left|  Italia ||  || 
|- 
|  || 35 || align=left| Andrej Križaj ||align=left|  Slovenia ||  || 
|- 
|  || 56 || align=left| Martin Vráblík ||align=left|  Tsjekkia ||  ||  
|}

## Referanser
Myrmecolacidae

* *[[Caenocholax]]*
* *[[Lychnocolax]]*
* *[[Myrmecolax]]*
* *[[Stichotrema]]*

**Myrmecolacidae** er en gruppe (familie) av insekter som hører til ordenen viftevinger (Strepsiptera). Disse lever som parasitter på andre insekter.

## Utseende
Hannene er små, tettbygde, mørke insekter. Hodet og fasettøynene er meget store, hodet er tydelig bredere enn resten av kroppen. Antennene er temmelig lange og kraftige, beina ganske korte.
Føttene består av fire ledd, antennene av sju der det tredje leddet bærer et langt utskudd slik at antennen blir to-grenet.

## Liv og utvikling
Et særtrekk ved denne familien er at de to kjønnene utvikler seg i ulike vertsinsekter: hannene er på larvestadiet parasitter i maur, mens hunnene tilbringer hele sitt liv etter det første, aktive larvestadiet i rettvinger (ekte sirisser og løvgresshopper) og knelere. Hannene ser ikke ut til å være artsspesifikke, men trolig kan den samme arten angripe mange ulike maurarter av passende størrelse.

## Utbredelse
Familien ser ut til å ha representanter i alle verdensdeler bortsett fra Antarktis. I Europa er det bare kjent én art fra Spania.

## Systematisk inndeling / europeiske arter

* Vingede insekter 
** Neoptera 
*** Eumetabole insekter 
**** Holometabole insekter 
***** Neuropteriformia
****** Orden viftevinger (Strepsiptera)
******* Gruppe Stylopidia Kinzelbach, 1969
******** Familie Myrmecolacidae Saunders, 1872
********* Slekten *[[Caenocholax]]* Pierce, 1909 – 4 arter
********* Slekten *[[Lychnocolax]]* Bohart, 1951 – 26 arter. I Europa:
********** *[[Lychnocolax hispanicus]]* Kathirithamby & Kifune, 1991 – Spania
********* Slekten *[[Myrmecolax]]* – 32 arter
********* Slekten *[[Stichotrema]]* Hofeneder, 1910 – 49 arter

## Kilder
* Australian Faunal Directory – Myrmecolacidae
* Fauna Europaea, utbredelsesdatabase over europeiske dyr 

## Eksterne lenker
* 
* Tree of Life: Strepsiptera Med flotte bilder.
* Norsk Entomologisk forening For deg som er interessert i insekter.
Bahiaxenos relictus

* *Bahiaxenos relictus*

**Bahiaxenidae** er en gruppe (familie) av insekter som hører til ordenen viftevinger (Strepsiptera). Disse lever som parasitter på andre insekter. Familien omfatter bare én kjent art som ble oppdaget i 2009. Arten, som er regnet som den mest primitive kjente viftevingen, er kjent fra bare ett enkelt hann-eksemplar, og ingenting er kjent om biologien.

## Utseende
Bare hannen er kjent. Denne utmerket seg blant annet ved å ha en åtte-leddet antenne (andre viftevinger har maksimalt sju ledd) og en velutviklet labrum ("overleppe", denne er redusert hos alle andre kjente viftevinger). Disse og andre trekk tyder på at arten representerer søstergruppen til alle andre kjente viftevinger.

## Liv og utvikling
Det ene, kjente eksemplaret ble funnet mellom gamle sanddyner. Ingenting er kjent om biologien til denne arten.

## Utbredelse
Familien er hittil bare funnet i Bahia-provinsen, Brasil.

## Systematisk inndeling

* Vingede insekter 
** Neoptera 
*** Eumetabole insekter 
**** Holometabole insekter 
***** Neuropteriformia
****** Orden viftevinger (Strepsiptera)
******* Gruppe Mengenillidia
******** Familie Bahiaxenidae Bravo, Pohl, Silva-Neto & Beutel, 2009
********* *Bahiaxenos relictus* Bravo, Pohl, Silva-Neto & Beutel, 2009

## Kilder
* Bravo, F., Pohl, H., Silva-Neto, A. og Beutel, R.G. (2009) Bahiaxenidae, a "living fossil" and a new family of Strepsiptera (Hexapoda) discovered in Brazil. Cladistics 25: 614-623. http://www3.interscience.wiley.com/journal/122506048/abstract

## Eksterne lenker
* 
* Tree of Life: Strepsiptera Med flotte bilder.
* Norsk Entomologisk forening For deg som er interessert i insekter.
Arr

**Arr** eller **ARR** er flertydig og kan sikte til:

*Arr (anatomi), begrep fra human/zoologisk anatomi: nytt vev etter sår, skade e.l.
*Arr (botanikk), navn på en plantedel.
*Arr – idéhistorisk tidsskrift, norsk idéhistorisk tidsskrift
*Andøya Space Center (Andøya Rocket Range)
*Estimated Time of Arrival, ETA eller Arr
*Alaska Railroad, jernbanelinje i Alaska, USA.
Landkreis Sächsische Schweiz

**Landkreis Sächsische Schweiz** var en Landkreis i Fristaten Sachsen, som ble opprettet den 1. august 1994 gjennom en sammenslåing av kretsene Landkreis Sebnitz og Landkreis Pirna.

Kretsen var oppkalt etter landskapsområdet Sächsische Schweiz, med sine berømte fjellformasjoner.

Kretsen grenset i vest mot Weißeritzkreis, i nord mot den kretsfrie byen Dresden, Landkreis Kamenz og Landkreis Bautzen og i sør mot Tsjekkia. 

I forbindelse med kretsreformen i Sachsen i 2008 ble den slått sammen med den tilgrensende  Weißeritzkreis til den nye kretsen Landkreis Sächsische Schweiz-Osterzgebirge.

## Byer og landkommuner
Landkreis Sächsische Schweiz bestod i 2008 av 12 bykommuner og 13 landkommuner (*Gemeinde*). 20 av disse kommunene inngikk i 7 interkommunale forvaltningsfellesskap. Nedenfor ser vi kommunenes innbyggertall pr 31. desember 2006.

**[[Forvaltningsfellesskap]]**
*Forvaltningsfellesskapet Bad Gottleuba-Berggießhübel med Bad Gottleuba-Berggießhübel, Bahretal og Liebstadt
*Forvaltningsfellesskapet Bad Schandau med Bad Schandau, Porschdorf, Rathmannsdorf og Reinhardtsdorf-Schöna
*Forvaltningsfellesskapet Dohna-Müglitztal med Dohna og Müglitztal
*Forvaltningsfellesskapet Königstein/Sächsische Schweiz med Gohrisch, Königstein, Rathen, Rosenthal-Bielatal og Struppen
*Forvaltningsfellesskapet Lohmen/Stadt Wehlen med Lohmen og Stadt Wehlen
*Forvaltningsfellesskapet Pirna med Dohma og Pirna
*Forvaltningsfellesskapet Sebnitz med Kirnitzschtal og Sebnitz

**Kommunesammenslåinger**
* Bad Gottleuba, innlemmet i den nye bykommunen Bad Gottleuba-Berggießhübel i 1999
* Berggießhübel, innlemmet i den nye bykommunen Bad Gottleuba-Berggießhübel i 1999
* Langenhennersdorf, innlemmet i den nye bykommunen Bad Gottleuba-Berggießhübel i 1999
* Bahratal, innlemmet i den nye bykommunen Bad Gottleuba-Berggießhübel i 1999

## Litteratur
* Stadtmuseum Pirna: *Jahrhundertrückblicke. Beiträge zur Geschichte des Landkreise Sächsische Schweiz 1901–2000*, Pirna 2001
* Horst Torke: *Landkreis Sächsische Schweiz. Die Städte und Gemeinden zwischen Valtenberg und Oelsener Höhe*, Meißen 1996
Tarjei Westby

**Tarjei Westby** (født 16. august 1991) er en norsk skuespiller fra Nesodden. Han er utdannet skuespiller fra The Royal Conservatoire of Scotland og Kunsthøgskolen i Oslo. Han er kjent fra rollen som Goggen Anker-Hansen i Hotel Cæsar.

## Referanser


## Eksterne lenker
* Hjemmeside 
*
MS «Hylsfjord»

**MS «Hylsfjord»** er en lokalbåt bygd i 1959 av Westermoen båtbyggeri i Mandal, og levert den 27. mai samme år til Hylsfjord Rutelag for trafikk på Hylsfjorden i Rogaland.

Båten gikk i ruten fra Sand til Tengesdal i Hylsfjorden, og til Sauda i Saudafjorden fra den 28. mai 1959. I perioden frem til 1980 vekslet den på forskjellige ruter, med utgangspunkt i Sand, til Tangen, Hylen, Tengesdal og Sauda. Den 30. mars 1983 ble «Hylsfjord» lagt i opplag i forbindelse med at ruta ble lagt ned.

I juni 1983 ble «Hylsfjord» solgt og omklassifisert til arbeidsfartøy. I februar 1986 ble båten videre solgt, ombygd med nytt bro-parti og maskin. Skorsteinen ble tatt bort, og skipet ble tatt i bruk som kartleggingsfartøy frem til 1999, da det ble omklassifisert til fritidsfartøy.

I 1993 ble «Hylsfjord» leid ut til NRK og brukt som kulisse under innspillingen av TV-serien *[[Vestavind (TV-serie)|Vestavind]]*.

## Kilder
*Hylsfjord i Skipsarkiv Rogaland
*Stavanger Aftenblads artikkel 21. mai 1959: *"Hylsfjord" er sjøsatt i Mandal*, gjengitt på stp-norway.com

## Referanser
Georg Büchners pris

**Georg Büchners pris** (tysk: **) er en tysk litteraturpris innstiftet i 1923 til minne om Georg Büchner. I Tyskland regnes prisen som landets viktigste litterære utmerkelse.

Opprinnelig ble den delt ut til kunstnere, poeter, skuespillere og sangere, men i 1951 ble den endret til å bli en litteraturpris. Den deles ut årlig av *[[Deutsche Akademie für Sprache und Dichtung]]* og tildeles en tyskspråklig forfatter. I 2012 er prisen på 50 000 euro.

## Prisvinnere siden 1951

*2025: Ursula Krechel
*2024: Oswald Egger
*2023: Lutz Seiler
*2022: Emine Sevgi Özdamar
*2021: Clemens J. Setz
*2020: Elke Erb
*2019: Lukas Bärfuss
*2018: Terézia Mora
*2017: Jan Wagner, lyriker.
*2016: Marcel Beyer
*2015: Rainald Goetz
*2014: Jürgen Becker 
*2013: Sibylle Lewitscharoff
*2012: Felicitas Hoppe
*2011: Friedrich Christian Delius
*2010: Reinhard Jirgl
*2009: Walter Kappacher
*2008: Josef Winkler
*2007: Martin Mosebach
*2006: Oskar Pastior, posthumt
*2005: Brigitte Kronauer
*2004: Wilhelm Genazino
*2003: Alexander Kluge
*2002: Wolfgang Hilbig
*2001: Friederike Mayröcker
*2000: Volker Braun
*1999: Arnold Stadler
*1998: Elfriede Jelinek
*1997: H. C. Artmann
*1996: Sarah Kirsch
*1995: Durs Grünbein
*1994: Adolf Muschg
*1993: Peter Rühmkorf
*1992: George Tabori
*1991: Wolf Biermann
*1990: Tankred Dorst
*1989: Botho Strauss
*1988: Albert Drach
*1987: Erich Fried
*1986: Friedrich Dürrenmatt
*1985: Heiner Müller
*1984: Ernst Jandl
*1983: Wolfdietrich Schnurre
*1982: Peter Weiss, posthumt
*1981: Martin Walser
*1980: Christa Wolf
*1979: Ernst Meister, posthumt
*1978: Hermann Lenz
*1977: Reiner Kunze
*1976: Heinz Piontek
*1975: Manès Sperber
*1974: Hermann Kesten
*1973: Peter Handke (ga pengene tilbake i 1999)
*1972: Elias Canetti
*1971: Uwe Johnson
*1970: Thomas Bernhard
*1969: Helmut Heißenbüttel
*1968: Golo Mann
*1967: Heinrich Böll
*1966: Wolfgang Hildesheimer
*1965: Günter Grass
*1964: Ingeborg Bachmann
*1963: Hans Magnus Enzensberger
*1962: Wolfgang Koeppen
*1961: Hans Erich Nossack
*1960: Paul Celan
*1959: Günter Eich
*1958: Max Frisch
*1957: Erich Kästner
*1956: Karl Krolow
*1955: Marie Luise Kaschnitz
*1954: Martin Kessel
*1953: Ernst Kreuder
*1952 *Ikke utdelt*
*1951: Gottfried Benn

## Prisvinnere 1923–1950
*1950: Elisabeth Langgässer
*1948: Hermann Heiß
*1947: Anna Seghers
*1946: Fritz Usinger
*1945: Hans Schiebelhuth
*1933-1944: *Ikke utdelt*
*1932: Albert H. Rausch
*1930: Nikolaus Schwarzkopf
*1929: Carl Zuckmayer
*1927: Kasimir Edschmid
*1925: Wilhelm Michel
*1924: Alfred Bock
*1923: Adam Karillon

## Referanser
Jan Blokhuijsen

**Jan Blokhuijsen** (født 1989) er en nederlandsk skøyteløper som går for den kommersielle klubben VPZ.

Han vant det nederlandske allroundmesterskapet for juniorer i Groningen i februar 2008. Senere samme måned ble han også juniorverdensmester, da han slo Koen Verweij og Berden de Vries. Sammen med dem ble han også verdensmester i forfølgelse lag.

Blokhuijsen tok sin første internasjonale senior sammenlagttittel under Europamesterskapet på Hamar i Vikingskipet 2014.

Han tok bronse under Vinter-OL 2018.

## Personlige rekorder
:Oppdatert per 27. desember 2021.

## Sammenlagt i [[Verdenscupen på skøyter|Verdenscupen]]

## Referanser




## Eksterne lenker
* 
*  Jan Blokhuijsen på SpeedskatingResults.com
* 
* Blokhuijsen hos Skateresults
* 
;Bilder
*  Bilder av Jan Blokhuijsen på SpeedSkatingPhotos.info/DesgPhoto.com
Credo Zeppo

***Credo Zeppo*** er et musikkalbum utgitt av Tom Mathisen, Herodes Falsk og Alex Rosén 28. august i 2003. Produsent er Tom Pettersen, kjent fra arbeid med blant annet Bobbysocks, Fra Lippo Lippi og Stephen Ackles.

Credo Zeppo er en ny religion. Den forklarer seg med: "A religion free for those who want to get out of their personal crisies - and straight into new ones".

Da albumet ble lansert, startet de forestillingen med samme navn, på Scene West 24. september. Showet ble kansellert etter et par forestillinger, grunnet lunkne anmeldelser og dårlig billettsalg.

## Sporliste
#«Mr. Ditt & Datt» (Falsk/Mathisen/Pettersen) 3:05
#«Fanget av friheten» (Falsk/Mathisen/Pettersen) 3:20
#«Aris vuggesang» (Falsk/Mathisen/Pettersen) 1:39
#«Sløydlærer i Larvik» (Falsk/Mathisen/Pettersen) 0:38
#«Bagu» (Falsk/Mathisen/Pettersen) 2:32
#«Hvis du er kjempe dum» (Falsk/Mathisen/Pettersen) 0:33
#«Kan'ke kneppe knapper» (Falsk/Mathisen/Pettersen) 1:55
#«Jeg vil råtne når jeg dør» (Falsk/Mathisen/Pettersen) 2:55
#«Det er aldri stille lenger» (Falsk/Mathisen) 4:35
#«De nye tyskerne» (Falsk/Mathisen/Pettersen) 2:39
#«Verken her eller der» (Falsk/Mathisen/Pettersen) 0:19
#«Faen ta DNA» (Falsk/Mathisen/Pettersen) 3:38
#«Smarte fluer» (Falsk/Mathisen/Pettersen) 0:28
#«7029 05 22534» (Falsk/Mathisen/Pettersen) 15:15
# BONUS: «Antes inferno» (Falsk/Mathisen/Rosén)

## Medvirkende
### Credo Zeppo
* Herodes Falsk - sang, ablegøyer, låtskriver, kor
* Tom Mathisen - sang, gitar, bass, låtskriver, kor
* Alex Rosén - sang, kor
### Andre medvirkende
* Tom Pettersen - produsent, arrangement, tekniker, gitarer, keyboard, bass, trommer og diverse andre instrumenter
* Frode Skaug - kalibrering av *Antes inferno*
* Ingunn Eid - foto
* Kenneth Lauveng - foto

## Eksterne lenker
Dagbladet: «Ny trio lover g-strenghumor»

VG-anmeldelse: «Falsk frelse»
Vladimir Makanin

**Vladimir Semjonovitsj Makanin** (russisk: Владимир Семёнович Маканин, født 13. mars 1937 i Orsk, død 1. november 2017 i Krasny ved Rostov-na-Donu) var en russisk forfatter og matematiker.

## Liv og virke
### Bakgrunn
Makanin ble født i Orenburg oblast, men flyttet til Moskva for å studere. Han fullførte en fem-årig utdanning ved fakultetet for mekanisk matematikk ved Statsuniversitetet i Moskva, men hadde også en to-årig utdanning som manusforfatter ved den russiske filmskolen.

### Forfatter
Han fikk publisert sin første roman i 1965. I 1985 ble han tatt opp som medlem i Den sovjetiske forfatterforeningen.

Makanin var en svært produktiv forfatter, som konsentrerte seg om å skrive kortromaner og noveller. Til tross for at debutromanen *Den rette linjen* (Prjamaja linja, 1965) høstet positive kritikker, fikk han liten oppmerksomhet i sovjetperioden. I perioden etter Sovjetunionens sammenbrudd  høstet han imidlerid stor anerkjennelse og han regnes i dag som en av Russlands beste forfattere.

Han tilhørte den såkalte «Moskvaskolen», som kjennetegnes ved sine nøkterne skildringer ag det groteske hverdagsliv og dets psykiske følger – i skarp kontrast mot det som i sin tid var den sovjetiske kunstneriske doktrine, sosialistisk realisme.

Makanin tok i sine tekster ofte utgangspunkt i den klassiske litteraturen, men fortolket den på nytt, i lys av det tjuende århundrets erfaringer. Dette gjelder også to av hans mest sentrale verker, novella *Fangen i Kaukasus* (Kavkazskij plennyj, 1994) og romanen *Underground, eller vår tids helt* (Andegraund, ili Geroi nasjego vremeni, 1998). Novellas tittel viser til Pusjkin og Lermontovs dikt og Lev Tolstojs novelle ved samme navn (på russisk en nyanseforskjell: Kavkazskij plennik), mens romanens tittel viser til Mikhail Lermontovs mesterverk *Vår tids helt*. På samme måte som disse forfatterne har Makanin også vært opptatt av Kaukasus, romanen *Asan* (Asan) fra 2008 handler om krigen i Tsjetsjenia.

### Utmerkelser
Han vant flere litterære premier både i Russland og utenfor landets grenser, blant annet Den russiske Booker-prisen (1992), den tyske Dr. Alfred Toepfers Pusjkin-pris (1998), Russlands statlige litteraturpremie (1999), Den store boken-prisen (2008).

## Utvalgt bibliografi
* *Den rette linjen* (Прямая линия, 1965, kortroman)
* *Forløper* (Предтеча, 1983, roman)
* *Laz* (Лаз, 1998, kortroman)
* *Underground — eller en helt av vår tid* (Андеграунд, или Герой нашего времени, 1998 roman) på norsk i 2010, Cappelen Damm i serien Petrusjka, oversatt av Dagfinn Foldøy
* *Asan* (Асан, 2008, roman)

## Om Makanin på norsk
* Torbjørn Nymo, 2006, *Via negativa. Del I: En lesning av Vladimir Makanins "Stol, pokrytyj suknom i s grafinom poseredine". Del II: J. S. Bachs "Goldbergvariasjoner" og "Stol, pokrytyj"* Hovedoppgave ved Universitetet i Tromsø, URL: http://hdl.handle.net/10037/431

## Referanser


## Eksterne lenker
* 
*
Arr (botanikk)

**Arr** eller **stigma** er den øverste delen av fruktemnet i en blomst, et mottakssted for pollen. Kompatibelt pollen vil spire på arret og pollenslangen vil vokse nedover i fruktemnet til det oppnås kontakt med frøemnene som befinner seg i fruktknuten.

Det finnes stor variasjon i utformingen av artenes arr. De kan være lange og tynne, kuleforma eller fjærforma. Fullt utviklede arr kan være tørre eller fuktige. Uansett utseende er hovedfunksjonen alltid den samme, å fange pollen. I tillegg bidrar arret ofte til å fukte de tørre pollenkornene slik at de spirer.

Arret kan ha funksjoner som hindrer pollen av andre arter i å spire, i ulike typer sjølinkompatibilitetssystemer kan arret hindre pollen av feil krysningstype i å spire og i noen tilfeller kan også arret være en del blomstens tiltrekningsapparat ("reklame") for pollinatorer.

Fagtermen for arr er stigma (flertall: stigmata).

## Se også
* Pollinering
## Referanser
Máté Fejes

**Máté Fejes** (født 8. februar 1988 i Budapest i Ungarn) er en ungarsk kunstløper. Han har konkurrert sammen med Dorina Molnar. Nå konkurrerer han med Zsuzsanna Nagy
Han begynte med kunstløp som seksåring i klubben Kinizsi SC. Paret har Gabor Kolecsanszky som trener og Mihaly Kiss som koreograf.

## Meritter
### 2003
* Helena Pajovic Cup i Beograd, 3.-plass (nybegynnernivå)
* P. Roman Memorial i Olomouc, 6.-plass (nybegynnernivå)

### 2004
* Junior Grand Prix i Courchevel, 13.-plass (jr.)
* Pokal der Blauen Schwerter i Chemnitz, 18.-plass (jr.)
* P. Roman Memorial i Olomouc, 10.-plass (jr.)

### 2005
* Junior Grand Prix Skate Slovakia i Bratislava, 11.-plass (jr.)
* Junior Grand Prix Baltisk Cup i Gdańsk, 16.-plass (jr.)

### 2006
* Nordisk cup i København, 3.-plass (jr.)

### 2007
* Ungarsk mesterskap, 2.-plass

## Referanser


## Eksterne lenker
* 
*  Profil på Yahoo Sports Olympics 2010
*  Emese Laszlo/Máté Fejes -Profil på ISU sine sider
*  Dorina Molnar/Máté Fejes -Profil på ISU sine sider
*  Zsuzsanna Nagy/Máté Fejes -Profil på ISU sine sider